4. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 20043/2095 της 26/26 Απρ. 1973 (ΦΕΚ Β΄ 486) Περί καθορισμού των κατωτάτων ορίων ημερομισθίων (ημερομίσθια ασφαλείας) των παρ’ οιωδήποτε εργοδότη, δυνάμει σχέσεως ερασίας ιδιωτικού δικαίου, απασχολουμένων εργατοτεχνιτών, καθ’ άπασαν την Χώραν. Έχοντες υπ’ όψει: α.Τας διατάξεις του άρθρ. 16 παρ. 1 και 2 του Ν.Δ. 186/1969 «περί τροποποιήσεως και συμπληρώσεως του Νόμ. 3239/1955 ως ετροποποιήθη και συνεπληρώθη δια του Ν.Δ. 3755/1957» και τα εν αυτώ κρίσιμα στοιχεία, εν συνδυασμώ και προς τας διατάξεις του Β.Δ. 40/1972 «περί κωδικοποιήσεως εις ενιαίον κείμενον των ισχυουσών διατάξεων «περί Υπουργικού Συμβουλίου και Υπουργείων». β.Τας επί του θέματος αναπτυχθείσας προς τον παρ’ ημίν Υφυπουργόν Εθν. Οικονομίας επί θεμάτων Απασχολήσεως απόψεις των πλέον αντιπροσωπευτικών οργανώσεων εργοδοτών και μισθωτών, ήτοι Συνδέσμου Ελλήνων Βιομηχάνων, Εμπορικών Συλλόγων Αθηνών και Πειραιώς, Γενικής Συνομοσπονδίας Επαγγελματιών και Βιοτεχνών Ελλάδος, και Γενικής Συνομοσπονδίας Εργατών Ελλάδος, κατά τας παρ’ αυτώ ακροάσεις των εκπροσώπων τούτων, αποφασίζομεν: Καθορίζομεν τα κατώτατα όρια ημερομισθίων (ημερομίσθια ασφαλείας) των παρ’ οιωδήποτε εργοδότη, δυνάμει σχέσεως εργασίας ιδιωτικού δικαίου, απασχολουμένων εργατοτεχνιτών, καθ’ άπασαν την Χώραν, ως ακολούθως: α)Αρρένων: Μετά την συμπλήρωσιν του 18 ου  έτους της ηλικίας, ανεξαρτήτως προϋπηρεσίας ή προκειμένου περί μαθητευομένων μηχανοτεχνιτών του κλάδου της Σιδηροβιομηχανίας μετά την συμπλήρωσιν του 18 ου έτους της ηλικίας και ενός τουλάχιστον έτους απασχολήσεως εν τω κλάδω: 1)Από 1 ης  Μαΐου1973, εις δραχ. 125. 2)Από 1 ης  Ιαν. 1974, εις δραχ. 135. 3)Από 1 ης  Ιουλ. 1974, εις δραχ. 145. β)Θηλέων: Μετά την συμπλήρωσιν του 16 ου  έτους της ηλικίας ασχέτως προϋπηρεσίας: 1)Από 1 ης  Μαΐου1973, εις δραχ. 105. 2)Από 1 ης  Ιαν. 1974, εις δραχ. 118. 3)Από 1 ης  Ιουλ. 1974, εις δραχ. 126. γ)Μαθητευομένων: Αμφοτέρων των φύλων, των μη συγκεντρούντων τουτέστιν τας εν τοις προηγουμένοις εδαφίοις προϋποθέσεις ηλικίας: 1)Νεοπροσλαμβανόμενοι: α)Από 1 ης  Μαΐου1973, εις δραχ. 65. β)Από 1 ης  Ιαν. 1974, εις δραχ. 75. γ)Από 1 ης  Ιουλ. 1974, εις δραχ. 85. 2)Μετά διετή απασχόλησιν παρά τω αυτώ εργοδότη: α)Από 1 ης  Μαΐου1973, εις δραχ. 75. β)Από 1 ης  Ιαν. 1974, εις δραχ. 85. γ)Από 1 ης  Ιουλ. 1974, εις δραχ. 95. Τα τυχόν ισχύοντα σήμερον κατώτατα των 55 δραχ. ημερομίσθια, των μαθητευομένων, αυξάνονται από 10 δραχ. από 1 ης  Μαΐου1973, 1 ης  Ιαν. 1974 και από 1 ης  Ιουλ. 1974. Η από 14.2.1961 συμπληρωματική Εθνική Γενική Συλλογική Σύμβασις Εργασίας «περί των κατωτάτων ορίων αμοιβής των μαθητευομένων και των ανειδικεύτων εργατών, των υπηρετούντων εις τα συνεργεία του Στρατού Ξηράς» εξακολουθεί ισχύουσα, της υπό ταύτης προβλεπομένης, εις ποσοστόν επί του εκάστοτε ισχύοντος ημερομισθίου του ανειδικεύτου εργάτου αμοιβής, υπολογιζομένης επί του υπό της παρούσης καθοριζομένου νέου κατωτάτου ορίου ημερομισθίου. Τα υπό της παρούσης καθοριζόμενα κατώτατα όρια ημερομισθίων (ημερομίσθια ασφαλείας) και υπό τας αυτάς προϋποθέσεις ηλικίας αποτελούν κατώτατα όρια και δια τους υπό την ιδιότητα του εργατοτεχνίτου, απασχολουμένους εις σταθερόν εργοδότην και αμειβομένους κατά μονάδα εργασίας ή επί ποσοστοίς ή κατ’ άλλο σύστημα αμοιβής, υποχρεουμένου του οικείου εργοδότου όπως συμπληροί ταύτα κατά το τυχόν ελλείπον ποσόν. Εν προκειμένω οι σχετικοί λογαριασμοί εκκαθαρίζονται ανά τρίμηνον, μέ βάσιν το πραγματοποιηθέν μέσον ημερομίσθιον κατά την διάρκειαν του τριμήνου, εξαιρέσει της καθ’ οιονδήποτε τρόπον λύσεως της σχέσεως εργασίας, οπότε η εκκαθάρισις πραγματοποιείται κατ’ αυτήν. Τυχόν προβλεπόμενα ανώτερα των δια της παρούσης καθοριζομένων ημερομίσθια εκ Νόμων, Δ/των, Υπουργικών Αποφάσεων, Συλλογικών Συμβάσεων, Αποφάσεων Διαιτησίας, Εσωτερικών Κανονισμών, εθίμων ή των ατομικών συμβάσεων εργασίας δεν θίγονται δια της παρούσης. Η παρούσα δημοσιευθήτω δια της Εφημερίδος της Κυβερνήσεως. 